《林明府携所和诗见过次韵奉酬》
宋代·喻良能

退之初过玉川家，春径春泥草带沙。
几点飞来溪柳絮，一番开尽海棠花。
窗间细雨青衫湿，袖里新诗醉墨斜。
客散酒阑还掩户，可堪明月满天涯。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。